Source: http://www.dsclex.ro/legislatie/2018/iunie2018/mo2018_538.htm
Timestamp: 2020-04-04 11:07:00+00:00

Document:
MONITORUL OFICIAL AL ROMÂNIEI Nr. 538/2018
Anul 186 (XXX) - Nr. 538 LEGI, DECRETE, HOTĂRÂRI ŞI ALTE ACTE Joi, 28 iunie 2018
151. - Lege pentru ratificarea Memorandumului de înţelegere dintre Guvernul României şi Guvernul Georgiei privind asigurarea reciprocă a sprijinului naţiunii gazdă, semnat la Batumi la 11 octombrie 2017
Memorandum de înţelegere între Guvernul României şi Guvernul Georgiei privind asigurarea reciprocă a sprijinului naţiunii gazdă
496. - Decret privind promulgarea Legii pentru ratificarea Memorandumului de înţelegere dintre Guvernul României şi Guvernul Georgiei privind asigurarea reciprocă a sprijinului naţiunii gazdă, semnat la Batumi la 11 octombrie 2017
152. - Lege privind aprobarea Ordonanţei de urgenţă a Guvernului nr. 111/2017 pentru modificarea şi completarea Legii serviciilor comunitare de utilităţi publice nr. 51/2006
503. - Decret pentru promulgarea Legii privind aprobarea Ordonanţei de urgenţă a Guvernului nr. 111/2017 pentru modificarea şi completarea Legii serviciilor comunitare de utilităţi publice nr. 51/2006
153. - Lege privind aprobarea Ordonanţei de urgenţă a Guvernului nr. 17/2018 pentru modificarea şi completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020
504. - Decret pentru promulgarea Legii privind aprobarea Ordonanţei de urgenţă a Guvernului nr. 17/2018 pentru modificarea şi completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020
81. - Hotărâre referitoare la Comunicarea Comisiei către Parlamentul European, Consiliu şi Comitetul Economic şi Social European - Noile avantaje pentru consumatori - COM (2018) 183 final
82. - Hotărâre referitoare la propunerea de Directivă a Parlamentului European şi a Consiliului privind acţiunile de reprezentare pentru protecţia intereselor colective ale consumatorilor şi de abrogare a Directivei 2009/22/CE - COM (2018)184 final
83. - Hotărâre referitoare la propunerea de Regulament al Parlamentului European şi al Consiliului privind consolidarea securităţii cărţilor de identitate ale cetăţenilor Uniunii şi a documentelor de şedere eliberate cetăţenilor Uniunii şi membrilor de familie ai acestora care îşi exercită dreptul la liberă circulaţie - COM (2018) 212 final
85. - Hotărâre pentru modificarea Hotărârii Senatului nr. 166/2016 privind aprobarea componenţei numerice şi nominale a comisiilor permanente ale Senatului
114. - Ordin pentru modificarea Ordinului preşedintelui Autorităţii Naţionale de Reglementare în Domeniul Energiei nr. 123/2017 privind aprobarea contribuţiei pentru cogenerarea de înaltă eficienţă şi a unor prevederi privind modul de facturare a acesteia
718. - Decizie privind aprobarea, la cerere, a retragerii autorizaţiei de funcţionare a Societăţii ASIDO EXPERT - BROKER DE ASIGURARE - S.R.L.
pentru ratificarea Memorandumului de înţelegere dintre Guvernul României şi Guvernul Georgiei privind asigurarea reciprocă a sprijinului naţiunii gazdă, semnat la Batumi la 11 octombrie 2017
Articol unic. - Se ratifică Memorandumul de înţelegere dintre Guvernul României şi Guvernul Georgiei privind asigurarea reciprocă a sprijinului naţiunii gazdă, semnat la Batumi la 11 octombrie 2017.
de înţelegere între Guvernul României şi Guvernul Georgiei privind asigurarea reciprocă a sprijinului naţiunii gazdă
Guvernul României şi Guvernul Georgia, denumite în continuare părţi,
având în vedere prevederile Acordului dintre statele părţi la Tratatul Atlanticului de Nord şi celelalte state participante la Parteneriatul pentru Pace cu privire la statutul forţelor lor, semnat la Bruxelles la 19 iunie 1995,
având în vedere prevederile Acordului dintre Guvernul României şi Guvernul Georgiei privind schimbul şi protecţia reciprocă a informaţiilor clasificate, semnat la Tbilisi la 14 martie 2014,
luând în considerare voinţa şi necesităţile Guvernului României şi Guvernului Georgiei, părţile au convenit următoarele:
(1) Prin bunuri şi servicii se înţelege hrană, servicii, facilităţi şi materiale de resortul hrănirii, apă, cazare, transport, inclusiv transport aerian, carburanţi şi lubrifianţi, îmbrăcăminte, servicii de pază şi patrulare, servicii de însoţire a convoaielor rutiere şi feroviare, controlul şi monitorizarea traficului rutier, servicii de topografie, cadastru, fotogrammetrie, cartografie şi analiză hidrografică, servicii de comunicaţii şi informatică, servicii medicale, muniţie, întreţinerea bazelor militare, clădirilor şi spaţiilor puse la dispoziţie, serviciile de depozitare, utilizarea instalaţiilor, servicii pentru desfăşurarea antrenamentelor, piese de schimb şi componente, servicii de reparaţii şi întreţinere, servicii de calibrare, servicii portuare şi aeroportuare.
(3) Prin operaţii se înţelege acţiunile militare sau desfăşurarea unei misiuni militare strategice, tactice, întrunite sau specifice unei singure categorii de forţe sau de ordin administrativ; procesul ducerii luptei, inclusiv atac, apărare, mişcare, aprovizionare şi manevre necesare îndeplinirii obiectivelor oricărei acţiuni combatante sau campanii.
(4) Prin exerciţii se înţelege toate activităţile de instruire desfăşurate în comun, inclusiv exerciţiile de toate tipurile, antrenamentele, atelierele şi alte activităţi de instruire planificate şi executate în comun de forţele armate ale părţilor.
(5) Naţiune trimiţătoare (SN). Termenul naţiune trimiţătoare (SN) desemnează în mod generic pe oricare dintre cele două părţi, în situaţia participării cu forţe în afara propriilor frontiere pe teritoriul statului celeilalte părţi (inclusiv apele teritoriale şi spaţiul aerian de deasupra teritoriului şi apelor teritoriale ale acestei părţi) în vederea desfăşurării de operaţii şi exerciţii.
(6) Naţiune gazdă (HN). termenul naţiune gazdă (HN) desemnează în mod generic pe oricare dintre cele două părţi pe teritoriul statului căreia se află dislocate forţe aparţinând celeilalte părţi cărora li se acordă sprijin în condiţiile stipulate în prezentul MoU.
(7) Prin sprijinul naţiunii gazdă (HNS) se înţelege asistenţa, cu caracter civil sau militar, acordată sub forma bunurilor şi serviciilor, pe timp de pace, situaţii de urgenţă, criză şi conflict de către o HN forţelor SN care sunt staţionate, execută operaţiuni sau tranzitează teritoriul, apele teritoriale sau spaţiul aerian de deasupra teritoriului sau apelor teritoriale ale acelei HN.
(8) Prin cheltuieli se înţelege acele cheltuieli asociate cu sprijinul şi susţinerea forţelor naţionale sau multinaţionale. Pentru scopurile acestui MoU şi ale înţelegerilor de aplicare:
(9) Memorandum de înţelegere (MoU) înseamnă, în acest caz, un acord bilateral cuprinzător care implică intenţia şi responsabilitatea părţilor de a-şi acorda sprijin reciproc în cazul participării cu forţe a uneia dintre părţi la operaţii sau exerciţii pe teritoriul celeilalte părţi.
(12) Prin Aranjament de implementare întrunită (JIA) se înţelege un document subsecvent TA, care stabileşte angajamentul părţilor privind furnizarea şi primirea HNS, ce include informaţii detaliate privind sprijinul solicitat şi oferit, procedurile locale specifice pentru aplicarea aranjamentelor de sprijin şi detalii financiare suplimentare.
(17) Prin Agent executiv (EA) se înţelege Ministerul Apărării Naţionale din România şi, respectiv, Ministerul Apărării din Georgia.
(18) Dacă semnificaţia unui termen utilizat în acest MoU nu este precizată, se va aplica Glosarul NATO de termeni şi definiţii (AAP-6).
Scopul prezentului MoU este stabilirea termenilor de bază, condiţiilor şi procedurilor generale pentru furnizarea reciprocă a sprijinului naţiunii gazdă (HNS) pentru forţele aparţinând oricăreia dintre părţi pe timpul participării în cadrul operaţiilor şi exerciţiilor care se desfăşoară pe teritoriul statului celeilalte părţi.
(1) Prezentul MoU este destinat să faciliteze acordarea în condiţii de reciprocitate a sprijinului naţiunii gazdă între părţi, în vederea desfăşurării operaţiilor şi exerciţiilor.
(2) Prezentul MoU se aplică furnizării reciproce de sprijin, bunuri şi servicii către forţele militare ale unei părţi de către cealaltă parte, în schimbul plăţii în numerar sau al furnizării reciproce de sprijin, bunuri şi servicii către forţele celeilalte părţi.
(3) Părţile convin că achiziţiile şi transferurile, potrivit prevederilor prezentului MoU şi oricărei înţelegeri de aplicare subsecvente, sunt condiţionate de disponibilitatea sumelor alocate cu această destinaţie şi de limitările de achiziţionare şi transfer stabilite de legile şi reglementările României şi Republicii Georgia.
(4) O comandă poate fi emisă în baza prezentului MoU, în condiţiile inexistenţei unei înţelegeri de aplicare subsecvente, numai în împrejurările prevăzute în anexa B )a prezentul MoU.
(5) Competenţa încheierii înţelegerilor de aplicare subsecvente prezentului MoU aparţine EA român şi georgian.
(7) Părţile convin ca solicitarea, primirea, returnarea şi facturarea bunurilor şi serviciilor furnizate să se facă prin utilizarea formularului standard prevăzut de anexa C. Datele referitoare la personalul autorizat să emită şi să accepte comenzile în condiţiile prezentului MoU vor face obiectul unei înţelegeri de aplicare subsecvente. Părţile îşi vor notifica reciproc, pe canal diplomatic, prin EAs, autorizările sau limitările specifice referitoare la personalul competent să emită sau să accepte direct cerinţe şi comenzi, în condiţiile prezentului MoU sau unei înţelegeri de aplicare, când respectiva înţelegere de aplicare nu conţine asemenea informaţii.
(8) Partea beneficiară este de acord ca bunurile şi serviciile transferate care fac obiectul HNS furnizat să nu fie retransferate, cu titlu temporar sau permanent, prin niciun mijloc, unei terţe părţi, fără consimţământul prealabil scris al părţii furnizoare.
(9) Pe timpul elaborării înţelegerilor de aplicare subsecvente, HN va pune la dispoziţia SN copii ale actelor normative privind protecţia mediului, aplicabile operaţiilor şi exerciţiilor desfăşurate conform acestui MoU, precum şi ale actelor normative în domeniul depozitării, mişcării sau evacuării materialelor periculoase sau muniţiilor. Personalul SN va respecta regulamentele/procedurile din domeniul protecţiei mediului şi se va conforma reglementărilor privind depozitarea, mişcarea sau evacuarea materialelor periculoase şi a muniţiilor. Pentru a preveni ambiguităţile sau neînţelegerile dintre HN şi SN; orice particularităţi şi precizări referitoare la acest domeniu vor fi definite în TA.
(1) Pentru orice tranzacţie de sprijin, bunuri şi servicii, părţile vor negocia modalitatea de plată în numerar, în moneda precizată de către partea furnizoare - tranzacţie rambursabilă -, sau în valoare egală, ce va fi definită doar în termeni monetari - tranzacţie la schimb. Partea beneficiară va plăti părţii furnizoare în condiţiile precizate la alin. 1.a. sau alin. 1 .b. din acest articol.
- în cazul unei achiziţii specifice de către partea furnizoare de la agenţii economici cu care are contracte încheiate, pentru partea beneficiară preţul nu va fi mai puţin avantajos decât preţul cerut forţelor armate de către agentul economic al părţii furnizoare cu care are contract încheiat pentru articole sau servicii identice, mai puţin orice sumă exclusă de la plată conform art. 6 din prezentul MoU. Preţul cerut poate include diferenţele datorate termenelor de livrare, punctelor de livrare şi altor considerente similare;
- în cazul transferului din resurse proprii ale părţii furnizoare, aceasta va cere acelaşi preţ pe care îl percepe de la propriile forţe pentru sprijin, bunuri şi servicii de natură identică, de la data acceptării comenzii, mai puţin orice sume exceptate prin art. 6 al prezentului MoU. Acest preţ nu va fi mai mic decât contravaloarea achiziţiilor pentru înlocuire efectuate de partea furnizoare. În orice caz, când un preţ nu a fost stabilit sau când plăţile nu sunt făcute pentru forţele armate proprii, părţile vor conveni în avans un preţ, excluzând costurile care sunt eliminate, în baza principiilor reciproce de stabilire a preţurilor.
b) Tranzacţie la schimb. Ambele părţi vor ţine evidenţa tuturor tranzacţiilor. Partea beneficiară îi va plăti părţii furnizoare prin transfer de sprijin, bunuri şi servicii, asupra cărora s-a convenit a fi de valoare monetară egală cu sprijinul, bunurile şi serviciile furnizate sau efectuate de către partea furnizoare. Dacă partea beneficiară nu efectuează schimbul în condiţiile programului de înlocuire convenit sau în vigoare la data tranzacţiei iniţiale, în perioade ce nu pot depăşi un an de la data tranzacţiei iniţiale, dar nu mai târziu de 15 decembrie a anului respectiv în curs, tranzacţia va fi considerată rambursabilă şi i se vor aplica prevederile alin. 1.a de mai sus, cu excepţia preţului ce va fi stabilit folosindu-se preţurile reale sau estimate practicate la data când plata ar fi trebuit făcută.
Prevederile oricăror acorduri privind scutirea de taxe şi cheltuieli vamale aplicabile la achiziţionarea de materiale, bunuri, servicii şi echipamente de către partea beneficiară se vor aplica la transferul de bunuri şi servicii asociate HNS acordat în condiţiile prezentului MoU. Părţile vor coopera în furnizarea documentaţiei necesare pentru a obţine cele mai scăzute taxe şi tarife vamale. Partea furnizoare va informa partea care face comanda dacă preţul pretins pentru bunuri şi servicii asociate sprijinului include taxe sau tarife vamale pe care partea furnizoare nu le poate recupera. În asemenea cazuri preţul plătit de către partea beneficiară va include doar acele taxe sau tarife vamale nerecuperabile de către partea furnizoare.
Protecţia informaţiilor clasificate pe timpul operaţiilor şi exerciţiilor care fac obiectul acestui MoU se va face potrivit prevederilor Acordului dintre Guvernul României şi Guvernul Georgiei privind schimbul şi protecţia reciprocă a informaţiilor clasificate, semnat la Tbilisi la 14 martie 2014.
(2) Acest MoU este încheiat pentru o perioadă nedeterminată. Fiecare parte poate denunţa Memorandumul de înţelegere prin transmiterea către cealaltă parte, prin canale diplomatice, a unei notificări scrise a intenţiei de încetare a valabilităţii. În acest caz Memorandumul de înţelegere îşi va înceta valabilitatea la 6 (şase) luni după primirea notificării de încetare a valabilităţii de către cealaltă parte.
Amendamentele şt completările la Memorandumul de înţelegere, care se vor constitui ca documente separate şi vor intra în vigoare în conformitate cu alin. 1 al art. 8 al prezentului MoU, se vor realiza prin consimţământul părţilor. Documentele constituite în acest mod vor fi considerate ca făcând parte integrantă din prezentul MoU.
Orice neînţelegeri rezultând din contracte vor fi soluţionate în conformitate cu legislaţia naţiunii gazdă. Orice divergenţe cu privire la interpretarea sau aplicarea acestui MoU vor fi soluţionate prin consultări şi/sau negocieri între părţi şi nu vor fi deferite vreunui tribunal sau terţ în vederea soluţionării.
Semnat la Batumi la 11 octombrie 2017, în două exemplare originale, în limbile română, georgiană şi engleză, toate textele fiind egal autentice. În cazul unor diferenţe de interpretare, textul în limba engleză va prevala.
prim-locţiitor al ministrului apărării
DECLARAŢIA DE CERINŢE (SOR)
Iniţială �
Finală �
Modificare �
RĂSPUNSUL NAŢIUNII GAZDĂ
1. Nr./data solicitării:
5.a. Plata se va primi de:
5.b. Cont IBAN:
8.a Plata se execută de:
2. Acord de sprijin / Înţelegere de aplicare :
3.3. Tipul de sprijin solicitat:
5-c. Adresa:
8.b. Adresa:
5.d. Tel. Fax :
8.c. Tel. Fax :
6.a Partea / unitatea furnizoare :
9.a. Partea / unitatea primitoare (utilizator):
3.b. Perioada probabilă:
6.b. POC autorizată să accepte modificarea SOR:
9.b. POC autorizată să solicite modificări:
Nume/Grad: ......................................................
Nume; Grad: ......................................................
3.c. Locaţia solicitată :
Tel. Fax :
4.a. De la (Partea beneficiara / iniţiatoare)
4.e. Naţiunea
7.a. La (Partea furnizoare)
7.c. Naţiunea
10.a. Pentru (Partea care solicită/acceptă)
10c. Naţiunea
4.b. Persoana autorizată ca beneficiar (Iniţiator)
7.b. Persoana autorizată ca furnizor
10 b Persoana autorizată ca solicitant:
Adresa, Tel., Fax: ......................................................
Adresa. Tel. Fax: ......................................................
SPRIJIN SOLICITAT
11. Nr. crt.
12. Cerinţa (inclusiv perioada dacă aceasta diferă de 3.b.)
14. U/M
16, Cost total estimat
17. Metoda de rambursare
19. Observaţii
4.b. Datele de identificare ale persoanei autorizate din partea beneficiarului/iniţiatorului: nume, prenume, grad, adresa, telefon, fax, semnătura beneficiarului/iniţiatorului
6. b. Datele de identificare ale persoanei autorizate din partea furnizorului să accepte schimbări ale cerinţelor: nume, prenume, grad, adresa, telefon, fax
7.b. Datele de identificare ale persoanei autorizate din partea furnizorului: nume, prenume, grad, adresa, telefon, fax, semnătura furnizorului
7. c. Naţiunea căreia îi aparţine furnizorul
8. a, Organizaţia care execută plata
8, c. Telefon/Fax
9. b. Datele de identificare ale persoanei autorizate din partea beneficiarului să solicite schimbări ale cerinţelor: nume, prenume, grad, adresa, telefon, fax
10. b. Datele de identificare ale persoanei autorizate din partea solicitantului: nume, prenume, grad, adresa, telefon, fax, semnătura solicitantului
Distribuţie ......................................................
C. � FACTURA
7. Nation(s)
2. Acord de sprijin /
3. Mijloc de transport / Aeronavă / Vehicul/Navă maritimă
25. Nr. cont (numai SUA)
Nume, Grad. Semnătura
34. Certific că valoarea facturată nu include taxe exceptate potrivit ore vederi lor acordurilor în vigoare şi corectitudinea facturării.
20.Primire acceptată
36. Nume, Grad, Semnătura
1. rubricile de la 1 la 15 se completează de unitatea solicitantă, care reţine exemplarul nr. 5 şi trimite celelalte exemplare la unitatea autorizată;
2. la primirea formularului, unitatea autorizată completează rubricile 16-19 din partea Aşi rubricile 25-30 din partea C, iar, dacă este cazul, şi rubricile 28 şi 29; în cazul în care unitatea autorizată nu este aceeaşi cu unitatea predătoare, formularul se trimite acesteia;
3. unitatea predătoare va reţine exemplarul nr. 4, iar exemplarele 1, 2 şi 3 vor fi trimise unităţii solicitante (dacă a fost identificat locul de predare) sau se păstrează până în momentul identificării locului de predare; unitatea solicitantă va trimite la rândul ei formularele către unitatea primitoare (în cazul în care aceasta este alta decât cea solicitantă); în toate cazurile, cele trei exemplare originale ale formularului tipizat sunt disponibile în locul şi momentul predării materialelor sau serviciilor;
4. unitatea solicitantă nominalizează o persoană autorizată să completeze rubrica 20 din partea B a formularului imediat după recepţia materialelor sau serviciilor; aceasta va reţine exemplarul nr. 3;
- în cazul plăţii în numerar: unitatea solicitantă va păstra exemplarul nr. 2 şi va returna exemplarul nr. 1 unităţii predătoare, împreună cu documentele de plată. În acest caz, exemplarul nr. 2 va fi contrasemnat de unitatea predătoare menţionându-se în rândul 33 „plata în numerar s-a executat la (se trece data)”, urmată de semnătura casierului;
- în cazul înlocuirii la schimb sau împrumut; unitatea solicitantă va returna imediat exemplarul nr. 1 unităţii predătoare, iar exemplarul nr. 2 în momentul înapoierii materialului sau serviciului împrumutat;
- în cazul rambursării: unitatea solicitantă va returna exemplarul nr. 1 şi 2 unităţii predătoare; aceasta la rândul ei va trimite exemplarele unităţii emitente a facturii, care, la rândul ei, după completarea părţii C a formularului tipizat, va trimite exemplarul nr. 1 la biroul de contabilitate al unităţii solicitantului;
6. dacă din motive tehnice sau de securitate este necesar un alt mod de transmitere a formularului, este obligatoriu să se completeze cel puţin rândurile 1,3, 4, 5, 7, 8, 9, 10, 11, 12, 13 şi 14 ale formularului şi în plus se vor trece informaţii suplimentare (de exemplu - implicaţii operaţionale); răspunsul, de regulă, va fi transmis prin fax, după completarea rândurilor 17, 18, 19 şi 27.
privind promulgarea Legii pentru ratificarea Memorandumului de înţelegere dintre Guvernul României şi Guvernul Georgiei privind asigurarea reciprocă a sprijinului naţiunii gazdă, semnat la Batumi la 11 octombrie 2017
Articol unic. - Se promulgă Legea pentru ratificarea Memorandumului de înţelegere dintre Guvernul României şi Guvernul Georgiei privind asigurarea reciprocă a sprijinului naţiunii gazdă, semnat la Batumi la 11 octombrie 2017, şi se dispune publicarea acestei legi în Monitorul Oficial al României, Partea I.
privind aprobarea Ordonanţei de urgenţă a Guvernului nr. 111/2017 pentru modificarea şi completarea Legii serviciilor comunitare de utilităţi publice nr. 51/2006
Articol unic. - Se aprobă Ordonanţa de urgenţă a Guvernului nr. 111 din 20 decembrie 2017 pentru modificarea şi completarea Legii serviciilor comunitare de utilităţi publice nr. 51/2006, publicată în Monitorul Oficial al României, Partea I, nr. 1.035 din 28 decembrie 2017.
pentru promulgarea Legii privind aprobarea Ordonanţei de urgenţă a Guvernului nr. 111/2017 pentru modificarea şi completarea Legii serviciilor comunitare de utilităţi publice nr. 51/2006
În temeiul prevederilor art. 77 alin . (1) şi ale art. 100 alin. (1) din Constituţia României, republicată,
Articol unic. - Se promulgă Legea privind aprobarea Ordonanţei de urgenţă a Guvernului nr. 111/2017 pentru modificarea şi completarea Legii serviciilor comunitare de utilităţi publice nr. 51/2006 şi se dispune publicarea acestei legi în Monitorul Oficial al României, Partea I.
privind aprobarea Ordonanţei de urgenţă a Guvernului nr. 17/2018 pentru modificarea şi completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020
Art. I. - Se aprobă Ordonanţa de urgenţă a Guvernului nr. 17 din 15 martie 2018 pentru modificarea şi completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, publicată în Monitorul Oficial al României, Partea I, nr. 241 din 19 martie 2018, cu următoarele modificări şi completări:
1. La articolul unic punctul 6, articolul 122, alineatul (1) se modifică şi va avea următorul cuprins:
„Art. 122. - (1) în cazul proiectelor cuprinse în bugetul ordonatorului principal de credite în baza avizului de principiu al autorităţii de management POIM/Organismului intermediar pentru transport, care au contractele de achiziţie publică încheiate, dar ale căror contracte de finanţare nu au fost încheiate cu autoritatea de management, compartimentul de specialitate din cadrul ordonatorului de credite al beneficiarilor prevăzuţi la art. 6 alin. (1) şi (3) solicită din partea departamentului/structurii responsabil/responsabile cu propunerea la finanţare a proiectului note justificative pentru plata cheltuielilor care se efectuează înainte de data semnării contractului de finanţare.”
2. La articolul unic, după punctul 7 se introduce un nou punct, punctul 71, cu următorul cuprins:
„7 1. La articolul 15, după alineatul (41) se introduce un nou alineat, alineatul (42), cu următorul cuprins:
«(42) în cazul proiectelor implementate în parteneriat, pentru care cererea de prefinanţare a inclus sume aferente activităţilor unuia sau mai multor parteneri, liderul de parteneriat poate solicita acordarea unei noi tranşe de prefinanţare care să cuprindă sume destinate exclusiv realizării activităţilor liderului de parteneriat/partenerului/partenerilor pentru care au fost deja depuse una sau mai multe cereri de rambursare prin care se justifică tranşa anterioară de prefinanţare, în cuantum de minimum 50% din valoare acordată pentru activităţile acestora.»“
3. La articolul unic, după punctul 8 se introduce un nou punct, punctul 9, cu următorul cuprins:
„9. După articolul 35 se introduce un nou articol, articolul 36, cu următorul cuprins:
«Art. 36. - (1) în cazul parteneriatelor pentru transfer de cunoştinţe din cadrul Programului operaţional Competitivitate, pentru ale căror proiecte implementarea se realizează prin colaborare efectivă conform pct. 90 al art. 2 din Regulamentul (UE) nr. 651/2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat, se încheie contracte subsidiare ulterior contractului de finanţare.
(5) Pentru neregulile identificate în cadrul proiectelor implementate în parteneriat pentru transfer de cunoştinţe, notificările şi titlurile de creanţă se emit pe numele organizaţiei de cercetare/întreprinderii care a efectuat cheltuielile afectate de nereguli, conform contractului subsidiar.»“
Art. II. - Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, publicată în Monitorul Oficial al României, Partea I, nr. 746 din 6 octombrie 2015, aprobată cu modificări şi completări prin Legea nr. 105/2016, CU modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
pentru promulgarea Legii privind aprobarea Ordonanţei de urgenţă a Guvernului nr. 17/2018 pentru modificarea şi completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020
Articol unic. - Se promulgă Legea privind aprobarea Ordonanţei de urgenţă a Guvernului nr. 17/2018 pentru modificarea şi completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020 şi se dispune publicarea acestei legi în Monitorul Oficial al României, Partea I.
referitoare la Comunicarea Comisiei către Parlamentul European, Consiliu şi Comitetul Economic şi Social European - Noile avantaje pentru consumatori - COM (2018) 183 final
în baza Raportului Comisiei pentru afaceri europene nr. LXII/283 din 12.06.2018,
Politica de protecţie a consumatorilor continuă să se confrunte cu provocări Practicile abuzive la scară largă care au afectat recent consumatorii din întreaga UE au subminat încrederea acestora în piaţa unică. Printre aceste evenimente de amploare se numără „Dieselgate” (în care anumiţi producători de automobile au instalat în vehicule tehnologii menite să înşele testele de emisii) şi utilizarea larg răspândită de către bănci a unor clauze contractuale abuzive în contractele de credit ipotecar. Aceste evenimente au declanşat şi o dezbatere pe marginea întrebării dacă Uniunea Europeană dispune de mecanisme suficient de puternice pentru a gestiona astfel de probleme, adică pentru a asigura respectarea efectivă a normelor de protecţie a consumatorilor şi despăgubirea consumatorilor prejudiciaţi. În plus, în mai multe state membre au apărut îngrijorări legate de diferenţele de compoziţie sau caracteristici dintre aceleaşi produse vândute în diferite parţiale pieţei unice.
Pachetul de măsuri prezentate în comunicarea de faţă şi în propunerile care o însoţesc urmăreşte să răspundă acestor provocări şi, astfel, concretizează realizarea „Noilor avantaje pentru consumatori” promise de Comisia Juncker, asigurând în anii următori o piaţă unică echitabilă atât pentru consumatori, cât şi pentru întreprinderi.
„Noile avantaje pentru consumatori” au drept scop:
- modernizarea normelor existente şi eliminarea lacunelor din acquis-ul actual în domeniul protecţiei consumatorilor;
- oferirea unor posibilităţi mai bune de despăgubire a consumatorilor, sprijinirea aplicării efective a legislaţiei şi cooperarea sporită între autorităţile publice pe o piaţă unică echitabilă şi sigură;
- intensificarea cooperării cu ţările partenere din afara UE;
- asigurarea egalităţii de tratament a consumatorilor pe piaţa unică şi garantarea faptului că autorităţile naţionale competente au abilitatea de a rezolva orice problemă legată de „dublul standard de calitate” al produselor de consum;
- îmbunătăţirea comunicării şi consolidarea capacităţilor, astfel încât consumatorii să îşi cunoască mai bine drepturile, iar comercianţilor, în special întreprinderilor mici şi mijlocii, să le fie mai uşor să îşi îndeplinească obligaţiile;
- analizarea provocărilor cu care se va confrunta în viitor politica de protecţie a consumatorilor într-un mediu economic şi tehnologic care evoluează rapid.
Pachetul legislativ este compus din următoarele două instrumente:
- propunere de directivă de modificare a Directivei 93/13/CEE a Consiliului, a Directivei 98/6/CE, a Directivei 2005/29/CE şi a Directivei 2011/83 în ceea ce priveşte o mai bună aplicare a normelor UE de protecţie a consumatorilor şi modernizarea acestor norme;
- propunere de directivă privind acţiunile de reprezentare pentru protecţia intereselor colective ale consumatorilor şi de abrogare a Directivei 2009/22/CE. Această propunere intenţionează să faciliteze despăgubirea consumatorilor în cazurile în care numeroşi consumatori sunt victime ale aceleiaşi încălcări a legislaţiei, într-o aşa-numită situaţie de prejudicii colective.
„Noile avantaje pentru consumatori” îşi propun să realizeze următoarele măsuri:
- noi instrumente pentru consumatori - măsuri reparatorii individuale. Consumatorii ar trebui să aibă dreptul la măsuri reparatorii individuale (de exemplu, la compensaţii financiare) atunci când sunt afectaţi de practici comerciale neloiale, în prezent, legislaţia UE nu prevede mijloace clare şi suficiente pentru eliminarea efectelor negative ale unei astfel de practici. De exemplu, dacă ar apărea un nou scandal de tip „Dieselgate”, consumatorii ar beneficia de măsuri reparatorii pentru publicitate înşelătoare;
- mai multă transparenţă pentru consumatori pe pieţele Online. Noile norme propuse vor impune pieţelor online să informeze în mod clar consumatorii cu privire la identitatea părţii cu care se încheie contractul (are calitatea de comerciant profesionist sau de persoană fizică�);
- extinderea protecţiei consumatorilor la „serviciile gratuite”. O altă lacună a protecţiei consumatorilor apare în ceea ce priveşte serviciile digitale „gratuite” pentru care consumatorii comunică date cu caracter personal, în loc să plătească în bani. Printre aceste servicii „gratuite” se numără stocarea în cloud, conturile de pe platformele de comunicare socială şi conturile de e-mail. Având în vedere valoarea economică din ce în ce mai mare a datelor cu caracter personal, aceste servicii nu pot fi considerate pur şi simplu „gratuite”. Prin urmare, consumatorii ar trebui să aibă acelaşi drept la informare precontractuală şi la un termen de retractare de 14 zile pentru anularea contractului, indiferent dacă achită serviciul în bani sau furnizând date cu caracter personal.
„Noile avantaje pentru consumatori” vor îmbunătăţi accesul consumatorilor la despăgubiri prin:
- utilizarea potenţialului deplin al ordinelor de încetare de a asigura despăgubirea consumatorilor în „situaţiile de prejudicii colective”. În situaţiile de prejudicii colective, consumatorii ar trebui să aibă posibilitatea de a-şi revendica drepturile nu doar individual, ci şi prin acţiuni colective. De exemplu, într-un caz precum „Dieselgate”, măsurile reparatorii pentru victimele unor practici comerciale neloiale ar putea fi aplicate în mod colectiv printr-o acţiune de reprezentare;
- soluţionarea alternativă a litigiilor şi soluţionarea online a litigiilor.
În septembrie 2017, Comisia a adoptat un set de orientări privind aplicarea legislaţiei UE în domeniul alimentelor şi al protecţiei consumatorilor pentru a soluţiona problema produselor cu „dublu standard de calitate”.
Pregătirea politicii de protecţie a consumatorilor pentru provocările viitoare:
- inteligenţa artificială poate crea dificultăţi din cauza: (i) complexităţii şi a potenţialei lipse de transparenţa a acestor tehnologii; (ii) a lipsei de control din partea utilizatorilor asupra datelor pe care le generează; (iii) a incertitudinilor legate de discriminare, de prejudecăţile integrate în algoritmi, de siguranţă şi de răspunderea pentru daune;
- internetul obiectelor. Se estimează că, până în 2020, vor exista peste 6 miliarde de produse conectate la internet în Uniunea Europeană şi 25 de miliarde la nivel mondial. Este important ca aceste produse şi tehnologii să fie sigure pentru consumatori, asigurându-se totodată o ofertă amplă şi evitându-se ridicarea de obstacole în calea inovării;
- comerţul electronic mobil. Importanţa tot mai mare a comerţului electronic mobil îi poate face vulnerabili pe consumatori în diferite moduri, de exemplu, ca urmare a modului în care le sunt prezentate informaţiile necesare;
- consumul durabil. Creşterea consumului la nivel mondial exercită o presiune sporită asupra mediului. Prin urmare, este esenţial să se pună la dispoziţia consumatorilor produse şi servicii sustenabile şi să se încurajeze un consum mai durabil.
Prin intermediul „Noilor avantaje pentru consumatori”, consumatorilor şi întreprinderilor europene deopotrivă ie vor fi garantate securitatea juridică şi protecţia de care au nevoie. „Noile avantaje pentru consumatori” se traduc în mai multă putere pentru consumatori, în promovarea echităţii şi în consolidarea încrederii în cadrul pieţei unice. Ele vor garanta că nu există consumatori de categoria a două în Uniunea Europeană şi că întreprinderile europene îşi desfăşoară activitatea într-un cadru de reglementare adecvat provocărilor prezentului şi care oferă condiţii de concurenţă echitabile pe întreaga piaţă unică.
referitoare la propunerea de Directivă a Parlamentului European şi a Consiliului privind acţiunile de reprezentare pentru protecţia intereselor colective ale consumatorilor şi de abrogare a Directivei 2009/22/CE - COM (2018) 184 final
în baza Raportului Comisiei pentru afaceri europene nr. LXII/284 din 12.06.2018,
Consideră că propunerea de directivă respectă principiul subsidiarităţii, încadrându-se în domeniul de reglementare al articolului 114 TFUE, Doar măsurile adoptate la nivelul Uniunii pot să le ofere tuturor consumatorilor europeni un nivel mai înalt de protecţie prin intermediul acţiunilor de reprezentare introduse de entităţile calificate şi să promoveze respectarea normelor în rândul întreprinderilor, sporind astfel schimbul de produse sau de servicii la nivel transfrontalier.
De asemenea, propunerea de directivă respectă principiul proporţionalităţii, deoarece nu reglementează toate aspectele legate de acţiunile de reprezentare, ci se concentrează doar pe anumite aspecte esenţiale care sunt necesare pentru stabilirea unui cadru, care trebuie să fie completat cu norme procedurale specifice la nivel naţional Măsura propusă respectă tradiţiile juridice ale statelor membre, deoarece nu va înlocui mecanismele naţionale existente, ci va prevedea un mecanism specific privind acţiunile de reprezentare, asigurându-le astfel consumatorilor din toate statele membre cel puţin un mecanism care să aibă aceleaşi modalităţi procedurale principale.
referitoare la propunerea de Regulament al Parlamentului European şi al Consiliului privind consolidarea securităţii cărţilor de identitate ale cetăţenilor Uniunii şi a documentelor de şedere eliberate cetăţenilor Uniunii şi membrilor de familie ai acestora care îşi exercită dreptul la liberă circulaţie - COM (2018) 212 final
în baza Raportului Comisiei pentru afaceri europene nr. LXII/286 din 13.06.2018,
1. Consideră că prezenta propunere de Regulament al Parlamentului European şi al Consiliului privind consolidarea securităţii cărţilor de identitate ale cetăţenilor Uniunii şi a documentelor de şedere eliberate cetăţenilor Uniunii şi membrilor de familie ai acestora care îşi exercită dreptul la liberă circulaţie respectă principiile subsidiarităţii şi proporţionalităţii.
2. Notează că temeiul juridic al propunerii se bazează pe articolul 21 din TFUE.
1. Notează că propunerea va permite utilizarea unor documente mai sigure, prin îmbunătăţirea elementelor de securitate ale cărţilor naţionale de identitate şi ale documentelor de şedere.
2. Apreciază efectul pozitiv asupra dreptului cetăţenilor la liberă circulaţie, într-un mediu mai sigur. Această măsură va proteja autorităţile publice, pe cetăţenii UE şi pe membrii familiilor lor împotriva criminalităţii, a falsificării şi a fraudării documentelor.
1. La anexa nr. 13 - Componenţa Comisiei pentru drepturile omului, culte şi minorităţi, domnul senator Meleşcanu Teodor-Viorel - Grupul parlamentar al Partidului Alianţa Liberalilor şi Democraţilor - se include în componenţa comisiei în locul domnului senator Nicoară Marius-Petre - Grupul parlamentar al Partidului Alianţa Liberalilor şi Democraţilor.
2. La anexa nr. 17 - Componenţa Comisiei pentru regulament:
- domnul senator Oprea Mario-Ovidiu - Grupul parlamentar al Partidului Naţional Liberal - se include în componenţa comisiei;
- domnul senator Meleşcanu Teodor-Viorel - Grupul parlamentar al Partidului Alianţa Liberalilor şi Democraţilor - iese din componenţa comisiei;
- doamna senator Covaciu Severica-Rodica - fără apartenenţă la un grup parlamentar - iese din componenţa comisiei.
Această hotărâre a fost adoptată de Senat în şedinţa din 25 iunie 2018, cu respectarea prevederilor art. 76 alin. (2) din Constituţia României, republicată.
Având în vedere prevederile art. 72 alin. (1) şi art. 76 alin. (2) din Legea energiei electrice şi a gazelor naturale nr. 123/2012, cu modificările şi completările ulterioare, ale art. 12 alin. (2) din Hotărârea Guvernului nr. 1.215/2009 privind stabilirea criteriilor şi a condiţiilor necesare implementării schemei de sprijin pentru promovarea cogenerării de înaltă eficienţă pe baza cererii de energie termică utilă, cu modificările şi completările ulterioare, precum şi ale Metodologiei de determinare şi monitorizare a contribuţiei pentru cogenerarea de înaltă eficienţă, aprobate prin Ordinul preşedintelui Autorităţii Naţionale de Reglementare în Domeniul Energiei nr. 117/2013, cu modificările şi completările ulterioare,
Art. I. - Ordinul preşedintelui Autorităţii Naţionale de Reglementare în Domeniul Energiei nr. 123/2017 privind aprobarea contribuţiei pentru cogenerarea de înaltă eficienţă şi a unor prevederi privind modul de facturare a acesteia, publicat în Monitorul Oficiat al României, Partea I, nr. 1.023 din 22 decembrie 2017, se modifică după cum urmează:
- Articolul 1 se modifică şi va avea următorul cuprins: «Art. 1 . - Se aprobă contribuţia pentru cogenerarea de înaltă eficienţă la valoarea de 0,00763 lei/kWh, exclusiv TVA.”
Art. II. - Operatorii economici din cadrul sectorului energiei electrice duc la îndeplinire prevederile prezentului ordin,
Art. IV. - Prezentul ordin se publică în Monitorul Oficial al României, Partea I, şi intră în vigoare la data de 1 iulie 2018.
privind aprobarea, la cerere, a retragerii autorizaţiei de funcţionare a Societăţii ASIDO EXPERT - BROKER DE ASIGURARE - S.R.L.
Autoritatea de Supraveghere Financiară, cu sediul în Splaiul Independenţei nr. 15, sectorul 5, Bucureşti, cod de înregistrare fiscală 31588130, cu respectarea prevederilor art. 13 alin, (1) din Ordonanţa de urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supraveghere Financiară, aprobată cu modificări şi completări prin Legea nr. 113/2013, cu modificările şi completările ulterioare,
în cadrul şedinţei din data de 30.05.2018, Consiliul Autorităţii de Supraveghere Financiară a analizat Referatul de constatare nr. 2.170 din 22.05.2018 privind aprobarea, la cerere, a retragerii autorizaţiei de funcţionare a Societăţii ASIDO EXPERT - BROKER DE ASIGURARE - S.R.L., cu sediul social în Bucureşti, strada Alexandru cel Bun nr. 18, blocT20, scara 1, ap. 42, sectorul 2, înregistrată la Oficiul Naţional al Registrului Comerţului cu numărul J40/2153/05.02.2007, cod unic de înregistrare 20951388/05.02.2007, înscrisă în Registrul brokerilor de asigurare şi/sau de reasigurare al Autorităţii de Supraveghere Financiară cu numărul RBK - 562/10.04.2009, reprezentată de către domnul Domnescu Fănel, în calitate de administrator,
şl a constatat următoarele:
1. Prin Decizia Autorităţii de Supraveghere Financiară nr. 1.438/2016 privind aprobarea cererii de suspendare a activităţii Societăţii ASIDO EXPERT - BROKER DE ASIGURARE - S.R.L. s-a aprobat suspendarea, la cerere, a activităţii societăţii, pentru o perioadă de 3 ani.
2. Prin Decizia nr. 1 din 13.04.2018, asociatul unica hotărât următoarele:
- demararea procedurilor de retragere a autorizaţiei de funcţionare ca broker de asigurări;
- începerea procedurilor de dizolvare voluntară a societăţii;
- dizolvarea se va face fără numirea lichidatorului în baza art. 235 alin. (1) din Legea nr. 31/1990, republicată, cu modificările şi completările ulterioare.
3. Prin adresele nr. 10.115 din 29.03.2018 şi nr. 12.761 din 19.04.2018, societatea a solicitat retragerea autorizaţiei de funcţionare ca broker de asigurare, având în vedere faptul că brokerul nu a mai desfăşurat activitate de intermediere în asigurări, după data emiterii Deciziei Autorităţii de Supraveghere Financiară nr. 1.438/2016.
4. Conform balanţelor de verificare ale Societăţii ASIDO EXPERT - BROKER DE ASIGURARE S.R.L., aceasta nu înregistrează debite (prime nedecontate) în relaţia cu societăţile de asigurare cu care a colaborat.
5. Societatea nu are colaboratori - asistenţi în brokeraj persoane fizice sau juridice înregistraţi în jurnalele asistenţilor în brokeraj, iar în Registrul personalului propriu nu există nicio înregistrare.
6. Societatea ASIDO EXPERT - BROKER DE ASIGURARE - S.R.L. nu înregistrează debite în contul taxei de funcţionare, datorată Autorităţii de Supraveghere Financiară.
Art. 1. - În conformitate cu prevederile art. 3 alin. (1) lit. a) din Ordonanţa de urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supraveghere Financiară, aprobată cu modificări şi completări prin Legea nr. 113/2013, cu modificările şi completările ulterioare, coroborate cu prevederile art. 5 lit. f), art. 8 alin. (2) lit. a) şi ale art. 35 alin. (7) lit. e) din Legea nr. 32/2000 privind activitatea şi supravegherea intermediarilor în asigurări şi reasigurări, cu modificările şi completările ulterioare, se aprobă, la cerere, retragerea autorizaţiei de funcţionare a Societăţii ASIDO EXPERT - BROKER DE ASIGURARE - S.R.L., denumită în continuare Societatea, cu sediul social în municipiul Bucureşti, strada Alexandru cel Bun nr. 18, bloc T20, scara 1, ap. 42, sectorul 2, înregistrată la Oficiul Naţional al Registrului Comerţului cu numărul J40/2153/05.02.2007, cod unic de înregistrare 20951388/05.02.2007, înscrisă în Registrul brokerilor de asigurare şi/sau de reasigurare al Autorităţii de Supraveghere Financiară cu numărul RBK - 562/10.04.2009, reprezentată de către domnul Domnescu Fănel, în calitate de administrator, şi radierea acesteia din secţiunea A şi trecerea în secţiunea B din Registrul brokerilor de asigurare şi/sau de reasigurare, conform dispoziţiilor art. 3 şi art. 4 alin. (4) din Norma Autorităţii de Supraveghere Financiară nr. 29/2015 privind Registrul asigurătorilor - reasigurătorilor şi Registrul brokerilor de asigurare şi/sau de reasigurare.

References: articolul 122
 articolul 15
 articolul 35
 articolul 36
 articolul 21
 Articolul 1